Østkantstafetten

Østkantstafetten var en norsk løpestafett som ble arrangert i Oslo mellom 1926 og 1948, med unntak av krigsårene. Stafetten gikk i mai hvert år og var på mange måter Arbeidernes Idrettsforbunds versjon av Holmenkollstafetten. På 1930-tallet var stafetten viktig for å gjøre løpsidretten populær innen arbeideridretten og på Oslos østkant. I toppåret 1935 deltok 149 lag. De siste årene av 1930-tallet gikk deltakelsen noe tilbake, og denne tendensen vedvarte i stafettene som ble arrangert etter krigen. Østkantstafetten ble avholdt for siste gang i 1948. Arrangør var Oslo arbeideridrettskrets før krigen og alliansen IF Njaal og Rosenhoff IL etter krigen.

Den første utgaven av stafetten hadde 16 påmeldte lag. Stafettens trasé varierte noe, men fra 1932 hadde den start på Jordal idrettsplass og målgang på Dælenenga. Stafetten hadde 12 etapper, hvor den lengste var på 1300 meter. Traseen var innom strøkene Rodeløkka, Grünerløkka, Torshov, Sandaker, Bjølsen og Sagene.

Løypetrasé
Jordal – Sørli plass 1250 m
Sørli plass – Kirkegårdsgata 900 m
Kirkegårdsgata – Malmøgata 700 m
Malmøgata – Dælenenga (foran klubbhuset) 1200 m
Dælenenga – Kildals gate (Oksefontenen) 1300 m
Kildals gate* – Sandaker plass 1200 m
Sandaker plass* – Skjoldgata 1200 m
Skjoldgata* – Thurmannsgate 1200 m
Thurmannsgate – Sagveien 800 m
Sagveien – Markveien/Øvrefoss 650 m
Markveien/Øvrefoss – Dælenenga 700 m
Dælenenga stadion 650 m

* Kildals gate heter i dag Omsens gate. Sandaker plass kalles også Nordpolen og ligger der Grefsenveien og Sandakerveien møtes. Skjoldgata finnes ikke lenger, men gikk fra Maridalsveien til Treschovs gate.

Vinnere

Antall seire
6 seire
Oslo-Ørn

5 seire
Rollo

3 seire
Sleipner

1 seier
Brage
Grønland
Njaal

Referanser

Kilder

Eksterne lenker
 Løypekart Kampen historielag.

Sportsarrangementer i Oslo
Arbeidermesterskap
Stafettløp
Gateløp
Repeterende arrangementer etablert i 1926
Opphør i 1948